રોજગાર કચેરીની વાત બાજુએ મૂકીને ૨૦૧૧ની વસતીગણતરીના આંકડા તપાસીએ તો બેરોજગારીનું ચિત્ર વધુ સ્પષ્ટ થાય. એક પ્રમુખ અંગ્રેજી અખબાર દ્વારા આ આંકડાઓ કરાયેલા પૃથક્કરણ મુજબ ૨૦૧૧માં ૮.૪ કરોડ ભણેલા અને ૩.૨ કરોડ અભણ મળીને દેશના કુલ ૧૧.૬ કરોડ ભારતીયો નોકરીની શોધમાં હતા. તે વખતે કુલ ૬.૮ કરોડ સ્નાતક, અનુસ્નાતક અને ટેક્નિકલ ડિગ્રીધારીઓ પૈકી ૧ કરોડ બેરોજગાર હતા. ગ્રેજ્યુએટમાં કેરળમાં સૌથી ઊંચો ૩૦ ટકા બેરોજગારી દર હતો. ૨૦૦૧ની વસતીગણતરીમાં ૬.૮ ટકાનો બેરોજગારી દર હતો જે વધીને ૨૦૧૧માં ૯.૬ ટકા થયો હતો. આજના સંદર્ભમાં આ સ્થિતિ ચોક્કસપણે વધુ વિકરાળ બની હશે.